María Adelaida de Luxemburgo

María Adelaida de Nassau-Weilburg e Bragança (Marie Adélaïde Thérèse Hilda Wilhelmine de Nassau-Weilburg), nada en Colmar-Berg o 14 de xuño de 1894 e finada en Lenggries o 24 de xaneiro de 1924, foi a filla primoxénita do Gran Duque Guillerme IV de Luxemburgo e converteuse en monarca (a primeira muller no país) á morte do seu pai o 25 de febreiro de 1912.

 Traxectoria 
 Primeiros anos 
María Adelaida naceu no castelo de Berg en Luxemburgo, sendo a primeira filla do Gran Duque Guillerme IV e a Gran Duquesa María Ana. Tivo outras cinco irmás: Carlota Aldegonde Isabel María Guillermina (nada en 1896), Hilda Sofía María Adelaida Guillermina (nada en 1897), Antonia Roberta Sofía Guillermina (nada en 1899), Isabel María Guillermina (nada en 1901), e Sofía Carolina María Guillermina (nada en 1902). Como o seu pai non tivo ningún fillo varón, María Adelaida foi proclamada herdeira o 10 de xullo de 1907, co fin de resolver calquera crise de sucesión debido á existencia da lei sálica.

 Gran Duquesa de Luxemburgo 
Converteuse en Gran Duquesa de Luxemburgo o 25 de febreiro de 1912 cando faleceu o seu pai, Guillerme IV, con 17 anos de idade e converténdose na primeira muller en ser Gran Duquesa de Luxemburgo. A súa nai foi a rexente ata que cumpriu os dezaoito anos o 14 de xuño de 1912.

María Adelaida estaba moi interesada na política e tivo un papel moi activo no goberno luxemburgués. Era unha devota católica, con fortes conviccións relixiosas e opinións políticas moi conservadoras. O mesmo día da súa chegada ao trono, rexeitou asinar unha lei que reducía o papel dos presbíteros católicos no sistema educativo. Máis tarde, en 1915, dubidou antes de designar os alcaldes de Differdange e Hollerich, ambos coñecidos polas súas ideas anticlericais.

Durante a primeira guerra mundial mantivo boas relacións cos ocupantes alemáns, incluíndo aloxar o káiser Guillerme II no palacio e permitindo que o Kronprinz alemán establecese os seus cuarteis militares temporais na cidade de Luxemburgo, actitude que a fixo moi impopular entre a poboación luxemburguesa. A finais de 1916, a gran duquesa causou controversia por disolver a cámara de deputados para solucionar o punto morto que afrontaba o gabinete Loutsch, composto por membros do Partido da Dereita e non tiña maioría na cámara. María Adelaida ordenou a disolución e realizáronse novas eleccións o 23 de decembro de 1916. Esta acción estaba permitida pola constitución, pero era pouco convencional e provocou protestas e resentimentos entre os socialistas e os liberais no parlamento, que o viron como unha especie de golpe de estado.

Tralo conflito, en xaneiro de 1919, algúns voces dende o parlamento demandaron a súa abdicación. O 9 dese mes, un grupo de parlamentarios socialistas e liberais proclamaron publicamente unha república tras perder unha votación no parlamento para abolir a monarquía, unha situación que foi seguida por axitacións nas rúas que mesmo requiriron a intervención do exército francés para restaurar a orde. Baixo fortes presións nacionais e internaicionais e tras consultar co primeiro ministro, a gran duquesa, de vinte e catro anos, decidiu abdicar o 14 de xaneiro de 1919. Foi sucedida pola súa irmá Carlota.Bio of Marie Adelaide von Nassau-Weilburg – website Find a Grave

 Vida trala abdicación 
miniatura|120px|Monograma.
Despois da súa abdicación exiliouse vaixando por toda Europa. Ingresou nun convento carmelita de Módena (Italia) en 1920 e máis tarde uniuse á Irmás dos pobres en Roma, tomando o nome de "Irmá María dos Pobres". Con todo, a súa saúde, que empeoraba, non lle permitiu continuar como monxa e  tivo que abandonar o convento. Mudouse entón ao Schloss Hohenburg en Baviera, onde morreu de gripe en 1924.

O 22 de outubro de 1947 o seu corpo foi soterrado na cripta gran ducal da catedral de Notre Dame de Luxemburgo.

 Antergos 
<div style="clear: both; width: 100%; padding: 0; text-align: left; border: none;" class="NavFrame">
Antergos de María Adelaida de Luxemburgo
<div class="NavContent" style="display:none;">
<center>{{ahnentafel-compact5
|style=font-size: 90%; line-height: 110%;
|border=1
|boxstyle=padding-top: 0; padding-bottom: 0;
|boxstyle_1=background-color: #fcc;
|boxstyle_2=background-color: #fb9;
|boxstyle_3=background-color: #ffc;
|boxstyle_4=background-color: #bfc;
|boxstyle_5=background-color: #9fe;
|1= 1. Gran Duquesa María Adelaida de Luxemburgo|2= 2. Gran Duque Guillerme IV de Luxemburgo
|3= 3. Infanta María Ana de Portugal
|4= 4. Gran Duque Adolfo de Luxemburgo
|5= 5. Princesa Adelaida María de Anhalt-Dessau
|6= 6. Rei Miguel I de Portugal
|7= 7. Princesa Adelaida de Löwenstein-Wertheim-Rosenberg
|8= 8. Príncipe Guillerme de Nassau-Weilburg, Duque de Nassau
|9= 9. Princesa Luísa Federica de Saxonia-Altenburgo
|10= 10. Príncipe Frederico Augusto de Anhalt-Dessau
|11= 11. Landgravina María Luísa de Hesse-Kassel
|12= 12. Rei Xoán VI de Portugal
|13= 13. Infanta Carlota Xoaquina de Borbón 
|14= 14. Príncipe herdeiro Constantino de Löwenstein-Wertheim-Rosenberg
|15= 15. Princesa María Inés de Hohenlohe-Langenburg
|16= 16. Príncipe Federico Guillerme de Nassau-Weilburg
|17= 17. Burgravina Luísa Isabel de Kirchberg, Condesa de Sayn-Wittgenstein-Hachenburg
|18= 18. Duque Federico de Saxonia-Altenburgo
|19= 19. Duquesa Carlota Georgina de Mecklemburgo-Strelitz
|20= 20. Príncipe herdeiro Federico de Anhalt-Dessau
|21= 21. Landgravina Cristiana Amalia de Hesse-Homburg
|22= 22. Landgrave Guillerme de Hesse-Kassel
|23= 23. Princesa Luísa Carlota de Dinamarca
|24= 24. Rei consorte Pedro III de Portugal
|25= 25. Raíña María I de Portugal 
|26= 26. Rei Carlos IV de España
|27= 27. Princesa María Luísa de Parma
|28= 28. Príncipe Carlos Tomás de Löwenstein-Wertheim-Rosenberg
|29= 29. Condesa Sofía de Windisch-Grätz
|30= 30. Príncipe Carlos Luís de Hohenlohe-Langenburg
|31= 31. Condesa Amalia Henriqueta de Solms-Baruth
}}</center></div></div>

 Notas 

 Véxase tamén 

 Bibliografía 
 O'Shaughnessy, Edith. Marie Adelaide, Grand Duchess of Luxemburg, Duchess of Nassau. Nova York: Jonathan Cape e Robert Ballou, 1932.
 Schous, Marie. Marie Adelheid van Nassau, Groothertogin van Luxemburg. 's Hertogenbosch: G. Mosmans, 1931.
 Zenner, Theodor. Marie Adelheid: Lebensbild der verstorbenen Grossherzogin von Luxemburg. 1925
 Marburg, Theodor. The Story of a Soul. Philadelphia: Dorrance, 1938.
 Leighton, Isabel, e Bertram Bloch. Marie-Adelaide: A Play''. Nova York: Rialto Service Bureau.

 Ligazóns externas 
 Marie-Adélaïde na páxina oficial da familia real luxemburguesa 

Categoría:Nados en Luxemburgo
Categoría:Nados en 1894
Categoría:Finados en 1924
Categoría:Grandes Duques de Luxemburgo